Lav et referat af nedenstående tekst:

Tekst:
Røveren truede sig kort før klokken 20 onsdag aften til et ukendt pengebeløb og cigaretter i Fakta i Brovst. Herefter forsvandt han fra stedet med byttet i et dynebetræk. Politiet tror der kan være tale om den samme røver, som tidligere på dagen begik røverier med Faktabutikkerne i Skive og Kolding. Begge steder har vidner set en polsk indregistreret Ford Focus med registreringsnummeret ZKA 08808. - Uanset hvad er vi jo meget interesserede i at få fundet den bil og røveren, for nu skal den bandit altså stoppes, siger vagtchefen ved Nordjyllands Politi Henrik Bech til TV2/Nord. Nordjyllands Politi kan endnu ikke sige, hvor stort et beløb og hvor mange cigaretter, han slap afsted med. - Vores folk arbejder stadig på stedet med afhøringer, forklarer vagtchefen. Politiet var hurtigt på stedet med fire patruljevogne og eftersøgte røveren med politihunde, dog uden at finde spor efter ham i området omkring butikken. Manden talte gebrokkent engelsk under røveriet, og havde en hvid maske for ansigtet. Derudover havde han en hættejakke på, og beskrives som 20-30 år og cirka 180 centimeter høj. Nordjyllands Politi er meget interesserede i oplysninger om røveriet i Brovst eller den polsk indregistrerede bil på telefon 1-1-4

Referat:
Røvede onsdag aften Fakta i Brovst med en brødkniv. 
Politiet tror, det er mandens tredje røveri på et døgn.